Source: http://www.legex.ro/OUG-117-2011-117471.aspx
Timestamp: 2017-04-26 02:01:41+00:00
Document Index: 33877696

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14']

OUG 117/2011 | Legislatie gratuita
OUG 117 2011 respins de Legea 139 2012
OUG Nr.117 din 21.12.2011privind constituirea Infrastructurii comune de comunicaţii electronice a statuluiACT EMIS DE: Guvernul RomanieiACT PUBLICAT ÎN MONITORUL OFICIAL NR. 940 din 30 decembrie 2011
Având în vedere cerinţele Comisiei Europene privind stimularea modernizării serviciilor publice în întreaga Europă, în special prin Agenda digitală pentru Europa şi prin Planul european de acţiune privind e-Guvernarea 2011-2015,ţinând seama că programul Soluţii de interoperabilitate pentru administraţiile publice europene pune şi mai mult accentul pe relevanţa interoperabilităţii şi colaborării la aplicarea cu succes a legislaţiei Uniunii Europene,pe baza prevederilor acordului ţărilor membre ca până în 2015 interoperabilitatea să încurajeze semnificativ furnizarea de servicii publice europene prin:a)guvernanţă şi procese adecvate, în conformitate cu politicile şi obiectivele Uniunii Europene;b)crearea unui mediu securizat care să asigure protecţia informaţiilor publice şi a datelor cu caracter personal;c)crearea unui cadru de interoperabilitate care să asigure coordonarea şi coerenţa activităţilor de e-guvernare la nivel naţional şi european,ţinând cont de necesitatea dezvoltării coerente a informatizării sectorului public al României pentru: a)diminuarea, până la anulare, a caracterului insular al concepţiei soluţiilor informaţionale şi informatice;b)eliminarea riscului apariţiei de bariere electronice arbitrare între sistemele informatice publice;c)întărirea cooperării instituţionale pentru a eficientiza serviciile societăţii informaţionale, utilizând un mediu comun de operare;d)crearea şi utilizarea în comun a resurselor informaţionale, în corelaţie cu resursele bugetare disponibile;e)dezvoltarea coerentă a interoperabilităţii, completarea cadrului juridic specific, elaborarea cadrului de lucru pentru interoperabilitate, a acordurilor de standardizare şi interoperabilitate specifice care să permită schimbul securizat de informaţii convenit,luând în considerare necesitatea reducerii accelerate a decalajului existent faţă de nivelul atins de ţările dezvoltate la nivel european şi mondial, precum şi nevoia de coordonare cu dezvoltarea reţelelor de comunicaţii electronice ale celorlalte state membre, având în vedere procentul redus (circa 12%) al autorităţilor administraţiei publice şi al instituţiilor statului, precum şi al companiilor naţionale, regiilor autonome şi al societăţilor comerciale aflate sub autoritatea entităţilor publice, care sunt conectate prin reţelele de comunicaţii aflate în administrarea entităţilor de stat cu atribuţii în domeniul comunicaţiilor electronice, având în vedere necesitatea demarării imediate a implementării proiectului „Infrastructura comună de comunicaţii electronice a statului“ şi complexitatea tehnică a acestuia derivată din caracteristicile actuale ale reţelelor de comunicaţii şi ale sistemelor informatice instituţionale, ţinând cont că operaţionalizarea imediată a Infrastructurii comune de comunicaţii electronice a statului constituie un obiectiv prioritar şi vizează crearea suportului tehnic şi operaţional necesar pentru implementarea la nivel naţional a serviciilor de guvernare electronică, contribuind astfel la buna guvernare şi creşterea calităţii vieţii cetăţenilor, interese publice majore ale României, ţinând cont de necesitatea implementării la termenele prevăzute a prevederilor Hotărârii Consiliului Suprem de Apărare a Ţării nr. 14 din 25 ianuarie 2011, luând în considerare faptul că neadoptarea unei asemenea măsuri ar putea avea efect negativ asupra calităţii şi costurilor cooperării instituţionale, calendarului general al implementării cadrului de interoperabilitate şi asupra coerenţei activităţilor de eguvernare, luând în considerare că toate aceste aspecte sunt de interes public şi reprezintă situaţii extraordinare a căror reglementare nu poate fi amânată, în temeiul art. 115 alin. (4) din Constituţia României, republicată, Guvernul României adoptă prezenta ordonanţă de urgenţă. Articolul 1Se aprobă constituirea Infrastructurii comune de comunicaţii electronice a statului, denumită în continuare Infrastructură comună. Articolul 2(1) Infrastructura comună reprezintă un obiectiv de interes public major al statului român, fiind destinată asigurării suportului tehnologic, eficient, securizat şi rapid pentru conectarea beneficiarilor, aşa cum sunt definiţi în prezenta ordonanţă de urgenţă, la reţeaua integrată de comunicaţii electronice administrativă a statului şi la reţeaua de comunicaţii administrativă a Uniunii Europene.(2) Sunt exceptate de la prevederile alin. (1) infrastructurile ce asigură funcţionarea reţelelor de comunicaţii diplomatice ale statului român. Articolul 3În sensul prezentei ordonanţe de urgenţă, termenii şi expresiile de mai jos au următoarele semnificaţii: a)infrastructura comună constituie infrastructura integrată de comunicaţii electronice pentru schimbul de date şi documente în format electronic în interiorul şi între autorităţile şi instituţiile publice, precum şi pentru companiile naţionale, regiile autonome şi societăţile comerciale aflate sub autoritatea, coordonarea sau subordonarea acestora, al căror capital social este deţinut integral ori majoritar de către autorităţile şi instituţiile publice, pentru schimbul de date între acestea şi autorităţile şi instituţiile publice; b)integratorul tehnic al infrastructurii comune este Serviciul de Telecomunicaţii Speciale, organ central de specialitate al statului, conform prevederilor Legii nr. 92/1996 privind organizarea şi funcţionarea Serviciului de Telecomunicaţii Speciale, cu modificările şi completările ulterioare; c)companiile specializate sunt operatorii economici cu capital integral sau majoritar de stat, respectiv: Societatea Naţională de Radiocomunicaţii - S.A., Societatea Comercială TELETRANS - S.A., Compania Naţională de Transport al Energiei Electrice „Transelectrica“ - S.A. şi Societatea Comercială „Telecomunicaţii CFR“ - S.A.; d)beneficiarii infrastructurii comune sunt autorităţile şi instituţiile publice, precum şi companiile naţionale, regiile autonome şi societăţile comerciale aflate sub autoritatea, coordonarea sau subordonarea acestora, al căror capital social este deţinut integral ori majoritar de către autorităţile şi instituţiile publice, pentru schimbul de date între acestea şi autorităţile şi instituţiile publice.Lista beneficiarilor din categoria companiilor naţionale, regiilor autonome şi societăţilor comerciale aflate sub autoritatea, coordonarea sau subordonarea acestora, al căror capital social este deţinut integral ori majoritar de către autorităţile şi instituţiile publice, se va elabora de către Consiliul de coordonare interministerial pentru coordonarea infrastructurii comune de comunicaţii a statului român şi a centrelor de servicii informatice, denumit în continuare, Consiliul de coordonare interministerial, şi se aprobă prin hotărâre a Guvernului; e)elementele de infrastructură reprezintă resursele infrastructurii de comunicaţii disponibile şi aflate în administrarea integratorului tehnic şi/sau în concesiunea/proprietatea companiilor specializate, respectiv: fibre optice în cablurile de fibră optică şi echipamente asociate, segmente de infrastructură de radiocomunicaţii, spaţii tehnice ori pe piloni şi utilităţi aferente; f)elementele de infrastructură disponibile sunt acele resurse de infrastructură care, fiind integrate funcţional în infrastructura comună, nu influenţează negativ misiunile critice ale entităţilor prevăzute la lit. b) şi c) sau activităţile cu caracter economic ale companiilor specializate. Articolul 4Infrastructura comună se organizează în conformitate cu standardele, reglementările şi recomandările naţionale, europene şi internaţionale din domeniul comunicaţiilor electronice şi tehnologiei informaţiei. Articolul 5(1) Activităţile privind constituirea, funcţionarea şi dezvoltarea infrastructurii comune sunt coordonate de către Consiliul de coordonare interministerial constituit în acest scop şi care îndeplineşte atribuţiile prevăzute prin Hotărârea Guvernului nr. 319/2011 privind înfiinţarea Consiliului de coordonare interministerial pentru coordonarea infrastructurii comune de comunicaţii electronice a statului român şi a centrelor de servicii informatice.(2) Activitatea Consiliului de coordonare interministerial se desfăşoară cu respectarea independenţei decizionale a companiilor specializate în ceea ce priveşte activităţile economice desfăşurate pe piaţă.(3) Cheltuielile legate de dezvoltarea şi modernizarea infrastructurii comune se realizează numai cu avizul Consiliului de coordonare interministerial.(4) Consiliul de coordonare interministerial elaborează mecanismele de control aferente scopului prezentei ordonanţe de urgenţă în conformitate cu atribuţiile şi competenţele prevăzute în Hotărârea Guvernului nr. 319/2011.(5) Consiliul de coordonare interministerial va aproba numai integrarea elementelor de infrastructură ale căror costuri de utilizare sunt egale sau mai mici cu cele oferite de piaţa publică de comunicaţii. Articolul 6(1) Pentru realizarea infrastructurii comune se vor integra funcţional elementele de infrastructură prevăzute la art. 3 lit. e).(2) Elementele de infrastructură prevăzute la art. 3 lit. e) şi f) îşi menţin regimul de proprietate avut la data intrării în vigoare a prezentei ordonanţe de urgenţă.(3) Elementele de infrastructură integrate vor fi utilizate de integratorul tehnic numai în conformitate cu prevederile prezentei ordonanţe de urgenţă şi se stabilesc pe bază de protocoale între integratorul tehnic şi companiile specializate. Articolul 7(1) În scopul utilizării infrastructurii comune, autorităţile şi instituţiile publice încheie protocoale cu integratorul tehnic.(2) În scopul utilizării infrastructurii comune, companiile naţionale, regiile autonome şi societăţile comerciale aflate sub autoritatea, coordonarea sau subordonarea autorităţilor şi instituţiilor publice pot încheia protocoale cu integratorul tehnic. Articolul 8Autorităţile şi instituţiile publice cu atribuţii în domeniul apărării, ordinii publice şi securităţii naţionale îşi pot constitui reţele şi infrastructuri de comunicaţii electronice proprii, scop în care se pot utiliza şi resurse de comunicaţii din infrastructura comună, în baza unei solicitări adresate integratorului tehnic. Articolul 9(1) Dezvoltarea şi modernizarea infrastructurii comune se pot realiza prin includerea elementelor de infrastructură disponibile care rezultă prin implementarea programelor proprii de dezvoltare ale reţelelor de comunicaţii electronice aflate în competenţa entităţilor juridice prevăzute la art. 3 lit. b) şi c).(2) În situaţia în care infrastructura comună nu dispune de resurse proprii suficiente pentru conectarea beneficiarilor, integratorul tehnic va închiria resurse sau va încheia contracte de achiziţie publică de servicii de comunicaţii, potrivit prevederilor Ordonanţei de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin Legea nr. 337/2006, cu modificările şi completările ulterioare.(3) Integratorul tehnic cooperează permanent cu companiile specializate care deţin elementele de infrastructură integrate în infrastructura comună, în vederea asigurării administrării, mentenanţei şi a bunei operări a acesteia.(4) Integratorul tehnic suportă din bugetul propriu costurile necesare companiilor specializate pentru menţinerea în funcţiune a elementelor de infrastructură care sunt integrate funcţional în infrastructura comună.(5) Cheltuielile prevăzute la alin. (4) vor fi calculate de companiile specializate în conformitate cu prevederile legale în vigoare şi sunt supuse controlului autorităţilor abilitate.(6) Integrarea elementelor de infrastructură se va face numai în condiţiile în care costurile prevăzute la alin. (4) sunt la acelaşi nivel sau mai mici decât cele suportate de companiile specializate pentru elemente de infrastructură care nu sunt puse la dispoziţia infrastructurii comune. Articolul 10(1) Infrastructură comună în ansamblu şi/sau elementele componente ale acesteia nu pot fi utilizate în scop comercial.(2) Serviciile de comunicaţii electronice asigurate de infrastructura comună nu au caracter comercial. Articolul 11Infrastructura comună îndeplineşte următoarele cerinţe principale: a)asigură un mediu tehnologic modern, sigur şi flexibil care să dispună de capabilităţi tehnice necesare interconectării reţelelor de date ale beneficiarilor; b)asigură condiţiile tehnico-funcţionale pentru realizarea interoperabilităţii cu reţelele de comunicaţii dezvoltate la nivelul beneficiarilor şi cu reţeaua de comunicaţii administrativă a Uniunii Europene. Articolul 12Modalităţile de colaborare dintre integratorul tehnic şi companiile specializate privind infrastructura comună se stabilesc pe bază de protocoale. Articolul 13Autorităţile publice având calitatea de concendent negociază, în condiţiile legii, contractele de concesiune care privesc bunuri ce cuprind elemente de infrastructură, în scopul realizării prevederilor prezentei ordonanţe de urgenţă. Articolul 14În termen de 45 zile de la data intrării în vigoare a prezentei ordonanţe de urgenţă, Guvernul va aproba prin hotărâre înfiinţarea reţelei „Intranetul statului“, pe suportul de comunicaţii asigurat de infrastructura comună. PRIM-MINISTRU EMIL BOC Contrasemnează: Ministrul comunicaţiilor şi societăţii informaţionale, Valerian Vreme Ministrul administraţiei şi internelor, Constantin-Traian Igaş Ministrul apărării naţionale, Gabriel Oprea Ministrul economiei, comerţului şi mediului de afaceri, Ion Ariton Ministrul transporturilor şi infrastructurii, Anca Daniela Boagiu Ministrul afacerilor externe, Teodor Baconschi Ministrul finanţelor publice, Gheorghe Ialomiţianu Adauga comentariu
COMENTARII la OUG 117/2011
Momentan nu exista niciun comentariu la OUG 117 din 2011
Alte acte pe aceeaşi temă cu OUG 117/2011
Legea 139 2012